الفرق بين الشبكات الرقميه و شبكات الانالوج
#000001
شبكات الانالوج كان نقل الصوره فيها فنياته اقل وجزء الهاردوير كان هو المسيطر لان الاشاره كانت بتتنقل زى ماهيا. وده سبب انك لو شفت متش او برنامج فى الثمانينات هتلاقي صوره وصوت احسن من معظم متشات الدورى دلوقتى وبرامج دلوقتى.
#000002
ده يوضح ان مفيش اى اهتمام بفنيات الاشاره الديجيتال داخل ماسبيرو للاسف ... على سبيل المثال قناه الأولى إلى كانت بشعار رقم 1 كنت تلاقى كل برنامج بكوالتى مختلف سواء تنويهات او برامج لايف او حاجات مسجله - قناه نايل سبورت نفسها شفتها فى مره ناقله متش بخط HD واقل مايقال ان صورتها كانت كارثيه.الوانها سيئه حتى الآن وده يبان فى ملخصات الدورى الايطالى إلى بتتذاع ودى ماتريال فى الاصل كوالتى عالى ، مدحت شلبى نفسه لما كان موجود فيها اتكلم على سوء الصوره اكتر من مره
#000004
- كل قنوات التلفزيون الوانها باهته وصوتها منخفض وحاجه بصراحه رديئة. - ستديو نايل للأخبار دخلته بنفسى وكان شكله حلو جدا إنما على الشاشه شكله استغفر الله العظيم ينفر المشاهد.- تقريبا فى وجهه نظر ان نسبه 16:9 مش محبوبه فتلاقى سكوب غريب فى اغلب البرامج فى منظر اقل ما يقال عليه انه مضحك. - ارتفاع الصوت وانخفاضه كل شويه بين كل محتوى والتانى يبينلك مدى العشوائية. - سمعت مره احد المهندسين يتكلم عن ال transcoder بشكل سطحى وكان بيتكلم عن التحويل من كودينيج للتانى بمنتهى السهوله وهو ميعرفش ان عمليه تغير الكودك والريت هى عمليه فنيه جدا ومش مجرد رزع على الاجهزه وخلاص .- سمعت بنفسى معلومات خاطئه ممن يعملون بالمجال يخجل منها اى هاوى اجنبى مهتم بالبرودكاست. - احد المهندسين مكنش يعرف ان القنوات شغاله ب ٢٥ فريم وهى معلومه ا ب - معظم المهندسين مش فاهمين تاثير الكروما على الصوره او ال bit depth وهى معلومات اساسيه فى الصوره والالوان. - مستوى اغلب المهندسين وصل لمستوى سيئ الا من رحم ربى وهم قله وفى الغالب بيسافروا بره مصر. - مبقاش فى فرق بين المهندس والفنى فى المجال من كتر تهميش الفكر والابداع والاهتمام بالاجهزه والتركيب فقط.- طب منا ممكن اجيب اى حد مش دارس اتصالات
#000005
يركب ويوصل ايه فايده علم الاتصالات فى كده ؟- بغض النظر عن المحتوى فالسوء الهندسى اكبر بكتير سواء الشبكه الداخليه او شبكه الارضى .- اقل ما يقال ان اى محتوى نضيف مش هيظهر وسط السوء ده وللامانه مفيش غير قناتين فقط إلى كويسين نسبيا (الأولى والايجبشن ) إلى حتى فيهم مشاكل صوت اتكررت قدامى كتير بدون حل امال على كده ال MCR إلى هناك ده بيعمل ايه ؟ - اه بالمناسبه هو ال MCR وظيفته مش بس يشوف انقطاع الصوره او الصوت ده كمان لازم يشوف الالوان وجوده الصوت وعلوه لو كان ده بيحصل مكناش شفنا الاخطاء دى كلها على الشاشه.
#000006